Diari Oficial de la Generalitat Valenciana


Sumari del DOGV 8639, del 20-09-2019 (2019/8829)

RESOLUCIÓ de 17 de setembre de 2019, de la Conselleria d'Educació, Cultura i Esport, per la qual es modifica l'autorització al centre privat d'ensenyaments esportius denominat Esplai Gaia, a Llíria.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8639

Data del DOGV
:   20-09-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/8829


Data del document
:   17-09-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 17 de setembre de 2019, de la Conselleria d'Educació, Cultura i Esport, per la qual es modifica l'autorització al centre privat d'ensenyaments esportius denominat Esplai Gaia, a Llíria. [2019/8829]  
Antecedents de fet  
  
Primer. L'expedient ha sigut iniciat a instàncies de la titularitat del centre d'ensenyaments esportius Esplai Gaia, codi de centre 50748185, de Llíria, mitjançant un escrit pel qual sol·licita la modificació de la seua autorització per a impartir els ensenyaments esportius de grau mitjà (cicle inicial i final) de disciplines hípiques de salt, domadura i concurs complet.  
  
Segon. El centre aporta a l'expedient el contracte de col·laboració de servei entre Pupillaje de Caballos José Antonio Esteban García i el representant de la titularitat del centre docent Esplai Gaia, per a les pràctiques i ensenyaments d'equitació del cicle formatiu de grau mitjà de disciplina hípica de salt, domadura i concurs complet.  
  
Tercer. La Direcció General de Centres i Personal Docent va emetre un informe favorable, en data 19 de setembre de 2017, respecte a la proposta d'instal·lacions i ús educatiu dels espais reflectits en la documentació tècnica presentada.  
  
Quart. En data 28 d'agost de 2019, el Servei d'Ensenyaments de Règim Especial de la Direcció General de Formació Professional i Ensenyaments de Règim Especial emet un informe favorable respecte a la viabilitat dels horaris.  
  
Cinqué. La Direcció Territorial d'aquesta Conselleria a València emet una proposta favorable que inclou una informe de la Unitat Tècnica de Construccions, respecte a les instal·lacions, sota el compromís del centre d'aportar la relació del personal de què disposarà abans de l'inici de les activitats educatives.  
  
Fonaments de dret  
  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell; en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
  
2n. Vist que es compleixen els requisits exigits en el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer; en el Reial decret 163/2007, de 24 d'octubre, pel qual s'estableix l'ordenació general dels ensenyaments esportius de règim especial, i en el Reial decret 933/2010, de 23 de juliol, pel qual s'estableixen els títols de tècnic esportiu en les disciplines hípiques de salt, domadura i concurs complet i se'n fixen els ensenyaments mínims i els requisits d'accés.  
  
3r. Vista la Resolució de 5 de juliol, del secretari autonòmic d'Educació i Formació Professional, per la qual es dicten instruccions en matèria d'ordenació acadèmica i organització de l'activitat docent en els centres que imparteixen ensenyaments esportius de règim especial a la Comunitat Valenciana durant el curs 2019-2020.  
De conformitat amb el que s'ha exposat, resolc:  
  
Primer  
Modificar l'autorització del centre que a continuació s'indica, en els termes que s'especifiquen:  
Codi: 83762780.  
Denominació genèrica del centre: centre docent privat d'ensenyaments esportius.  
Denominació específica del centre: Esplai Gaia.  
Titular: Esplai Gaia Cooperativa Valenciana.  
Domicili: Carretera Llíria-Olocau, km 1,5.  
Localitat: Llíria (46605).  
Província: València.  
Ensenyaments que s'autoritzen i capacitat:  
- Ensenyaments esportius de grau mitjà:  
Un cicle inicial i un cicle final de disciplines hípiques de salt, domadura i concurs complet, amb trenta places escolars cada cicle.  
  
Segon  
La present resolució tindrà efectes acadèmics a partir del curs 2019-2020.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 17 de setembre de 2019.- El conseller d'Educació, Cultura i Esport, p. d. (R 26.10.2016), el secretari autonòmic d'Educació i Formació Professional: Miguel Soler Gracia.